Noti ta' Gwida għall-Formola ta' Applikazzjoni Qed jintlaqgħu applikazzjonijiet minn sidien ta' bastimenti tas-sajd għas-sostituzzjoni jew għall-modernizzazzjoni ta' magni ta' propulsjoni (prinċipali jew anċillari) abbord bastimenti tas-sajd b'tul kumplessiv ta' tnax-il (12) metru jew inqas u assenjati għal kwalunkwe mit-taqsimiet tal-flotta li ġejjin: Bastimenti li jużaw nases tal-ħut [FPO]: Bastimenti sa 6 metri Bastimenti li jużaw Snanar u Xlief [HOK]: Bastimenti ta' 12-il metru biss Tartaruni tal-Borża [PS]: Bastimenti ta' 12-il metru biss B'konformità mal-Artikolu 41.3 tar-Regolament (UE) Nru 508/2014, l-appoġġ għas-sostituzzjoni jew il-modernizzazzjoni ta' magni prinċipali jew anċillari jista' jingħata biss lil bastimenti li jagħmlu parti minn taqsima tal-flotta li fir-rigward tagħha, ir-rapport dwar il-kapaċità tas-sajd, ikun wera bilanċ mal-opportunitajiet tas-sajd disponibbli għal dik it-taqsima. L-applikanti huma rrakkomandati li jikkonsultaw lid-Dipartiment tas-Sajd u l-Akkwakultura biex jistabbilixxu jekk jikkonformawx, u għalhekk jekk humiex eliġibbli biex jissottomettu applikazzjoni. Id-Dipartiment tas-Sajd u l-Akkwakultura jrid jimla l-Anness I tal-formola ta' applikazzjoni, f'isem l-applikant, liema Anness irid jiġi sottomess flimkien mal-formola ta' applikazzjoni mimlija. B'konformità mal-Artikolu 10 tar-Regolament (UE) Nru 508/2014, operaturi li jkunu wettqu ksur serju li jkun ġie ddeterminat minn deċiżjoni meħuda sa mill-1 ta' Jannnar 2013, mhux se jibbenefikaw minn għajnuna finanzjarja mill-Fond Ewropew għall-Affarijiet Marittimi u s-Sajd (2014-2020). Id-durata tal-perjodu tal-inammissibiltà għandha tkun proporzjonali għan-natura, il-gravità, id-dewmien u r-ripetizzjoni tal-ksur serju, reat jew frodi. B'konformità mal-Artikolu 41.9 tar-Regolament (UE) Nru 508/2014, l-appoġġ mhux se jingħata aktar minn darba għall-istess tip ta' investiment matul il-perjodu ta' programmazzjoni għall-istess bastiment tas-sajd. B'konformità mal-Artikolu 41.2 tar-Regolament (UE) Nru 508/2014, l-appoġġ għandu jingħata lil bastimenti li għandhom tul kumplessiv ta' mhux aktar minn 12-il metru, sakemm il-magna ġdida jew modernizzata ma jkollhiex saħħa ikbar f'kW mill-magna li hemm bħalissa. B'konformità mal-Artikolu 95 u l-Anness I tar-Regolament (UE) Nru 508/2014, tista' tiġi applikata intensità massima ta' għajnuna pubblika ta' 30% tal-infiq eliġibbli totali tal-operazzjoni. L-applikant għalhekk huwa meħtieġ li jiffinanzja l-bqija tas-70% tal-operazzjoni. B'konformità mal-Artikolu 71 tar-Regolament (UE) Nru 1303/2013, benefiċjarju għandu jħallas lura l-kontribuzzjoni mill-fondi SIE jekk fi żmien ħames snin mill-pagament finali lill-benefiċjarju, iseħħ kwalunkwe minn dawn li ġejjin: Waqfien jew rilokazzjoni ta' attività produttiva barra mill-Gżejjer Maltin; Bidla fis-sjieda; Bidla sostanzjali li taffettwa n-natura, l-objettivi jew il-kundizzjonijiet ta' implimentazzjoni tagħha li jistgħu jostakolaw l-objettivi oriġinali tagħha. B'konformità mal-Artikolu 25 tar-Regolament (UE) Nru 508/2014, is-sid ta' bastiment tas-sajd, li jkun irċieva appoġġ, ma għandux jittrasferixxi dak il-bastiment barra mill-Unjoni matul mill-inqas ħames snin wara d-data tal-ħlas effettiv ta' dak l-appoġġ lill-benefiċjarju. Jekk il-bastiment jiġi trasferit matul dak il-perjodu ta' żmien, is-somom imħallsa indebitament fir-rigward tal-operazzjoni għandhom jiġu rkuprati, f'ammont proporzjonali għall-perjodu li matulu l-kundizzjoni ma tkunx ġiet sodisfatta. Il-magna sostitwita ma għandhiex tinbiegħ għal profitt. Jekk ikun magħruf li dan seħħ, il-pretensjoni għal rimborż tista' titnaqqas bl-ammont miksub jew jinbdew proċeduri ta' rkupru. Magni li jiġu sostitwiti għandhom jintremew b'mod responsabbli u mingħajr detriment għall-ambjent. Jekk jogħġbok ikkuntattja lill-Awtorità tal-Ambjent u r-Riżorsi għall-proċeduri neċessarji tar-rimi. Persuni ta' Kuntatt Iċ-Ċertifikat ta' Konformità tal-Final Settlement u tal-Kontribuzzjonijiet tas-Sigurtà Soċjali jista' jinkiseb mingħand l-uffiċjali tad-Dipartiment tat-Taxxi Interni li ġejjin: Iċ-Ċertifikat ta' Konformità tat-Taxxa fuq l-Introjtu jista' jinkiseb mingħand l-uffiċjali tad-Dipartiment tat-Taxxi Interni li ġejjin: Iċ-Ċertifikat ta' Konformità tal-VAT jista' jinkiseb billi tikkuntattja lill-Uffiċjali tad-Dipartiment tal-VAT li ġejjin: Attivitajiet li Mhumiex Eliġibbli L-attivitajiet li ġejjin mhux se jkunu eliġibbli taħt il-Fond Ewropew għall-Affarijiet Marittimi u s-Sajd (2014 – 2020): Attivitajiet li jżidu l-kapaċità tas-sajd ta' bastiment jew tagħmir li jżid l-abbilità ta' bastiment li jsib il-ħut; Kontribuzzjonijiet "in natura"; Manutenzjoni preventiva jew skedata; Attivitajiet imwettqa fiżikament jew implimentati għal kollox; Is-sostituzzjoni jew il-modernizzazzjoni ta' magni deklassifikati; Is-sostituzzjoni ta' magna tal-propulsjoni prinċipali jew anċillari b'magna użata. Il-Proċess ta' Applikazzjoni L-applikazzjonijiet kollha jridu jsiru fuq il-Formola ta' Applikazzjoni tal-Fond Ewropew għall-Affarijiet Marittimi u s-Sajd (FEMS). Il-formola għandha tkun sottomessa kemm f'format elettroniku kif ukoll f'format stampat. L-applikazzjonijiet kollha jridu jimtlew b'mod sħiħ, iffirmati u ddatati mill-applikant (il-Mexxej tal-Proġett). Id-dokumentazzjoni ta' appoġġ għandha tkun mehmuża invarjabbilment mal-formola ta' applikazzjoni kompluta. Lista ta' kontroll tad-dokumenti li jridu jiġu mehmużin hija inkluża fil-Formola ta' Applikazzjoni. Sabiex applikazzjoni titqies bħala mimlija għal kollox, id-dokumenti kollha immarkati bħala obbligatorji jridu jiġu sottomessi mal-Formola ta' Applikazzjoni sad-data tal-għeluq tal-istadju tal-applikazzjoni. L-Awtorità ta' Ġestjoni se twettaq kontroll tal-validità wara li tirċievi l-applikazzjoni. Kull dokumentazzjoni meħtieġa li ma tiġix sottomessa mal-formola ta' applikazzjoni trid tiġi sottomessa mill-applikant fi żmien ħamest ijiem tax-xogħol mid-divulgazzjoni/talba tal-Awtorità ta' Ġestjoni. Huma biss applikazzjonijiet li huma kompluti li se jiġu kkunsidrati mill-Kumitat tal-Għażla tal-Proġetti. Id-data tal-iskadenza għas-sottomissjonijiet kollha hija l-Ġimgħa, 24 ta' Novembru 2017 fl-10:00 ta' filgħodu. Applikazzjonijiet li jaslu wara din id-data ta' skadenza MHUX SE JIĠU KKUNSIDRATI. L-applikanti huma mħeġġa biex ma jħallux sal-aħħar ġurnata biex jissottomettu l-applikazzjoni tagħhom. L-applikazzjonijiet kollha jridu jitwasslu BL-IDEJN lill-Awtorità ta' Ġestjoni fl-indirizz li ġej: Id-Diviżjoni għall-Fondi u Programmi Triq il-Kukkanja Hija mistennija li titwettaq sessjoni informattiva għall-applikanti prospettivi. Aktar informazzjoni sejra ssir disponibbli fiż-żmien li ġej. IL-PROĊESS TAL-GĦAŻLA Ġie stabbilit Kumitat tal-Għażla tal-Proġetti indipendenti apposta, biex jivvaluta l-proposti kollha li jaslu, jiddetermina l-eliġibbiltà tagħhom u jivvaluta dawk il-proposti eliġibbli kontra l-kriterji ta' Ammissibilità u Għażla. Il-Kumitat tal-Għażla tal-Proġetti għandu s-setgħa sħiħa u l-awtorità li jikkunsidra u/jew li jagħżel l-applikazzjonijiet għall-finanzjament matul il-proċess ta' evalwazzjoni tal-proġetti. Il-Kumitat tal-Għażla tal-Proġetti sejjer jassenja punti għal kull proposta individwali, skont il-kriterji tal-għażla. Imbagħad, il-proposti sejrin jiġu kklassifikati skont il-punti miksubin. Sabiex jikkwalifikaw għall-għażla, il-proposti jridu jiksbu mill-inqas 50% tal-punti totali disponibbli. Il-proposti għandhom jiġu kklassifikati skont il-punti u l-fondi għandhom jiġu allokati lil dawk il-proposti li jiksbu l-ogħla punti. Proposti oħra li jiksbu l-punti biex jikkwalifikaw iżda li mhumiex iffinanzjati sejrin jitpoġġew fuq lista ta' riżerva skont il-punti miksubin u sejrin jiġu offruti finanzjament, jekk u meta, l-fondi jsiru disponibbli. Kopja tal-Kriterji ta' Ammissibbiltà u Għażla bl-Ingliż hija disponibbli online, f'format PDF, fuq Kopja tal-Kriterji ta' Ammissibilita u Għażla bil-Malti hija disponibbli online, f'format PDF, fuq L-Awtorità ta' Ġestjoni għandha tinforma lill-applikanti kollha bl-eżitu tal-proċess tal-għażla. Applikanti li jħossu li ġew iddiskriminati għandu jkollhom id-dritt li jappellaw fi żmien ħamest (5) ijiem tax-xogħol mid-data tal-ittra tar-rifjut mill-Kumitat għall-Għażla tal-Proġetti, li se tintbagħat lill-applikant (il-mexxej tal-proġett) kemm f'forma stampata kif ukoll f'forma elettronika. Bħala riżultat ta' din is-sejħa, il-Kumitat għall-Għażla tal-Proġetti, għandu l-intenzjoni li jagħżel u jikkofinanzja, operazzjoni(jiet) b'konformità mal-Artikolu 41.2 tar-Regolament (UE) Nru 508/2014, għal ammont massimu totali pubbliku eliġibbli ta' € 500,000.00 (ħames mitt elf EWRO). L-Awtorità ta' Ġestjoni tirriżerva d-dritt li tnaqqas jew iżżid l-allokazzjoni indikattiva. Taqsima 1 – L-Applikant Dettalji tal-Applikant Dettalji Ġenerali Informazzjoni Addizzjonali/Tax-Xogħol Dettalji tal-Bastiment tas-Sajd (Punti Massimi: 10) Sid(ien) tal-bastiment tas-sajd Jien, is-sottoskritt, nawtorizza lill-applikant biex jaġixxi f'ismi u jidħol fi ftehim ta' għojta mal-Awtorità ta' Ġestjoni tal-FEMS għall-finijiet tal-Iskema ta' Għotja għas-sostituzzjoni jew il-modernizzazzjoni tal-magni, u nawtorizza lill-applikant biex jirċievi, f'ismi, l-għotja dovuta għall-parteċipazzjoni tiegħi fl-Iskema. Permezz tal-firma tiegħi f'din il-formola, jiena qed naqbel mat-termini u l-kundizzjonijiet tal-iskema u niddikjara li l-informazzjoni pprovduta hija vera u preċiża. Jekk meħtieġ, jistgħu jiżdiedu ringieli addizzjonali. Vijabbiltà Finanzjarja tal-Applikant Skont l-Artikolu 95 u l-Anness I tar-Regolament (UE) Nru 508/2014 dwar il-Fond Ewropew għall-Affarijiet Marittimi u s-Sajd, tista' tiġi applikata intensità massima tal-għajnuna pubblika ta' 30% tal-ispejjeż totali eliġibbli tal-operazzjoni. L-applikant għalhekk huwa meħtieġ jiffinanzja l-bqija tas-70% tal-operazzjoni. L-applikant għalhekk għandu juri li hemm il-finanzi neċessarji għall-fluss tal-flus għall-operazzjoni f'arretrati u għall-ħlas lura tal-għotja f'każ ta' irregolarità. Ksur Serju Mwettaq Taqsima 2 – DETTALJI TAL-OPERAZZJONI Deskrizzjoni tal-Operazzjoni Iddeskrivi l-operazzjoni proposta li għaliha qed tipproponi li tingħata għajnuna fejn tispeċifika l-karatteristiċi u l-objettivi ewlenin tagħha, b'kunsiderazzjoni tal-effiċjenza enerġetika u l-mitigazzjoni tat-tibdil fil-klima. Tip ta' Operazzjoni Sostituzzjoni tal-Magna Modernizzazzjoni tal-Magna. L-operazzjoni hija relatata ma': Sajd fuq il-Baħar Gruppi fil-Mira Appoġġjati mill-Operazzjoni Iddikjara n-numru ta' sajjieda li qed jibbenefikaw mill-operazzjoni. Dettalji tal-Bastiment tas-Sajd wara l-Intervent Propost (Punti Massimi: 20) Jekk meħtieġ, jistgħu jiżdiedu ringieli addizzjonali. Perjodu ta' Żmien tal-Operazzjoni Fil-kaxxa t'hawn taħt, jekk jogħġbok indika d-data tal-bidu u tat-tmiem mistennija tal-operazzjoni. Proposta li tikkonforma mal-Programm Operazzjonali tal-Fond Ewropew għall-Affarijiet Marittimi u s-Sajd (PO tal-FEMS): Kontribuzzjoni lejn l-Objettiv Speċifiku tal-PO FEMS Jekk jogħġbok immarka jekk l-operazzjoni tikkonforma mal-Istrateġija tal-Prijoritajiet tal-Unjoni u tikkontribwixxi għall-ilħuq tal-objettiv u r-riżultati kif deskritt fil-PO tal-FEMS għal Malta (ara pġ 55 u pġ 59). Kontribuzzjoni lejn l-Indikatur tar-Riżultati tal-PO tal-FEMS (Punti Massimi: 5) Jekk jogħġbok daħħal l-informazzjoni meħtieġa skont dan: Fil-kolonna mira biex titlesta l-operazzjoni hawn taħt, jekk jogħġbok daħħal il-bidla ppjanata fil-profitti netti li hija mistennija li tinkiseb minħabba l-operazzjoni proposta u l-impatt tagħha fuq il-profitt nett b'kunsiderazzjoni tal-iffrankar mistenni minħabba t-tnaqqis % mistenni fil-konsum tal-fjuwil. Jekk jogħġbok iddeskrivi kif il-valur tal-profitti netti sejjer jiġi kkalkulat: Jekk jogħġbok iddeskrivi kif il-bidla prevista fi profitti netti sejra tiġi kkalkulata: 2.8 Kumplementarjetà (Punti Massimi: 5) Speċifika jekk l-operazzjoni proposta hijiex kumplimentari għal kwalunkwe operazzjoni diġà ffinanzjata jew li se tiġi ffinanzjata mill-Unjoni Ewropea Jekk iva, agħti dettalji (ipprovdi numru/i ta' referenza, dati, ammonti mitluba, ammonti mogħtija, eċċ): Taqsima 3 – Valutazzjoni tar-Riskju Operattiv (Punti Massimi: 5) Iddeskrivi kwalunkwe riskju li jista' jkollu impatt fuq l-implimentazzjoni tal-operazzjoni u indika l-probabbiltà (probabbiltà baxxa, medja jew għolja) li dan ir-riskju/i jseħħ/u. Identifika wkoll kull miżura implimentata/li għad trid tiġi implimentata għall-mitigazzjoni tal-okkorrenza u/jew l-impatti ta' dawn ir-riskji (impatt baxx, medju jew għoli). Taqsima 4 – L-ISTAT TA' TĦEJJIJA (Punti Massimi: 10) Indika l-istat ta' tħejjija tal-operazzjoni. Taqsima 5 – Sostenibbiltà tal-Proġett (Punti Massimi: 10) Iddeskrivi kif il-benefiċċji tal-magna sostitwita jew modernizzata se jkomplu jitwasslu wara li tintemm l-għotja u kif l-operazzjoni se tkun appoġġjata finanzjarjament wara t-tlestija (minimu ta' 5 snin wara l-għeluq tal-proġett), filwaqt li jiġu kkunsidrati wkoll l-ispejjeż relatati ma' kwalunkwe xogħol ta' manutenzjoni mistenni kemm f'termini tal-magna sostitwita/modernizzata kif ukoll tal-bastiment reġistrat. Iddeskrivi x-xogħol ta' manutenzjoni li se jkun meħtieġ għall-magna sostitwita/modernizzata. Taqsima 6 – Valur Miżjud u Kost-Effettività (Punti Massimi: 20) Iddeskrivi l-valur miżjud tal-operazzjoni proposta u l-kost-effettività tagħha. Taqsima 7 – Prijoritajiet Orizzontali (Punti Massimi: 5) Iddeskrivi kif din l-operazzjoni tintegra b'mod effettiv il-prijoritajiet orizzontali tal-Programm Operazzjonali: aktar speċifikament is-Sostenibbiltà Ambjentali u l-Opportunitajiet Indaqs. Taqsima 8 – Informazzjoni Addizzjonali Jekk jogħġbok uża din it-taqsima biex tipprovdi kwalunkwe informazzjoni addizzjonali relatata mat-taqsimiet preċedenti li tħoss li huma rilevanti. Jekk jogħġbok bħala intestatura għall-informazzjoni tiegħek uża n-numri u l-intestatura f'din il-formola. Taqsima 9 – Protezzjoni tad-Dejta Id-dejta personali trażmessa lid-Diviżjoni għall-Fondi u l-Programmi fil-kamp ta' applikazzjoni tal-implimentazzjoni tal-operazzjonijiet li qed jiġu kofinanzjati mill-Fond Ewropew għall-Affarijiet Marittimi u s-Sajd hija pproċessata, skont l-Att dwar il-Protezzjoni tad-Dejta (2001), mid-Diviżjoni għall-Fondi u l-Programmi u minn partijiet interessati u awtoritajiet kompetenti oħra li għandhom il-mandat li jimplimentaw, jimmonitorjaw, jeżegwixxu pagamenti, jikkontrollaw u jawditjaw l-operazzjoni/kuntratt. Għal kull mistoqsija dwar il-protezzjoni tad-dejta ibgħat ittra elettronika lil Jiena naqbel ma' dak li hawn imsemmi hawn fuq Taqsima 10- Id-Dikjarazzjoni Jiena niddikjara li l-entrati fil-formola tad-Dikjarazzjoni, id-dettalji fil-Formola ta' Applikazzjoni sħiħa u kull anness ieħor mehmuż huma, sa fejn naf u nemmen, korretti. Nikkonferma wkoll li l-Fondi tal-UE li qed napplika għalihom, huwa l-minimu meħtieġ għall-operazzjoni sabiex tipproċedi kif deskritt. Jien niddikjara, sa fejn naf u nemmen, konformità mal-kriterji elenkati taħt l-Artikolu 10.1(a-c) tar-Regolament (UE) 508/2014 u niddikjara wkoll li s-sottoskritt ma għamel ebda frodi taħt il-Fond Ewropew għas-Sajd (2007-2013) jew il-Fond Ewropew għall-Affarijiet Marittimi u s-Sajd (2014-2020). Nikkonferma wkoll li l-operazzjoni li l-applikazzjoni tirreferi għaliha, mhijiex fiżikament kompletata jew implimentata bi sħiħ fid-data tas-sottomissjoni tagħha lill-Awtorità ta' Ġestjoni, skont l-Artikolu 65(6) tar-Regolament (UE) Nru 1303/2013. Nikkonferma li l-operazzjoni li l-applikazzjoni tirreferi ghaliha, mhux sa jżid l-kapaċità tas-sajd tal-bastiment u mhux sa jfondi tagħmir li jżid il-kapaċità ta' bastiment biex isib il-ħut. Nikkonferma wkoll li ma naf bl-ebda raġuni għaliex l-operazzjoni ma tistax tipproċedi jew għandha tiġi mdewma u li l-impenn jista' jsir fil-perjodi ta' żmien indikati fil-Programm Operazzjonali li din l-operazzjoni tirrelata għalih. Nirrikonoxxi li l-applikazzjoni se tkun soġġetta għal monitoraġġ/awditjar/evalwazzjonijiet regolari u lest inżomm rekords adegwati għal dan l-iskop b'konformità mal-istruzzjonijiet li nirċievi mill-Awtorità ta' Ġestjoni u kif deskritt fil-Manwal tal-Proċeduri u kull gwida oħra pprovduta mill-Awtorità ta' Ġestjoni/partijiet interessati oħra, kif applikabbli. Niddikjara li din l-operazzjoni mhijiex qed tiġi appoġġjata minn Fondi oħra Komunitarji u li se nirrispetta l-prinċipji tal-governanza tajba u r-Regolament dwar il-Kuntratti Pubbliċi dwar kwistjonijiet relatati mal-akkwist kif applikabbli. Niddikjara wkoll li permezz tas-sottomissjoni ta' din l-applikazzjoni, qed nagħti l-kunsens tiegħi għall-pubblikazzjoni tal-informazzjoni relatata mal-benefiċjarju u l-operazzjoni (inkluż il-baġit) kif meħtieġ mir-Regolamenti tal-Kummissjoni rilevanti dwar il-Fond Ewropew għall-Affarijiet Marittimi u s-Sajd (2014-2020). Niddikjara li se nirrispetta l-klawsola ta' durabbiltà stabbilita fl-Artikolu 71 tar-Regolament (UE) 1303/2013 u l-Artiklu 25.1 tar-Regolament (UE) 508/2014. Nifhem li jekk l-informazzjoni inkluża fil-Formola ta' Applikazzjoni tinstab li mhijiex fattwalment korretta, l-applikazzjoni tal-proġett tista' tiġi miċħuda. Taqsima 11 – Lista ta' Kontroll tad-Dokumenti Mehmuża Applikazzjonijiet mhux se jitqiesu eliġibbli biex jgħaddu għall-istadju ta' valutazzjoni jekk ma jiġux sottomessi fuq il-Formola ta' Applikazzjoni rilevanti, u jekk ma jkunux jinkludu l-Annessi li ġejjin: Sabiex l-applikazzjoni titqies bħala kompluta, id-dokumenti kollha mmarkati bħala obbligatorji jridu jiġu sottomessi mal-Formola ta' Applikazzjoni sad-data tal-għeluq tal-istadju tal-applikazzjoni. Id-dokumenti mmarkati bħala meħtieġa huma meħtieġa wkoll iżda ma jeħtieġx li jkunu disponibbli sad-data tal-għeluq tal-istadju tal-applikazzjoni. L-Awtorità ta' Ġestjoni se twettaq kontroll tal-validità wara li tirċievi l-applikazzjoni. Kull dokumentazzjoni meħtieġa li ma tiġix sottomessa mal-formola tal-applikazjoni trid tiġi sottomessa mill-applikant fi żmien ħamest ijiem tax-xogħol mid-divulgazzjoni/talba tal-Awtorità ta' Ġestjoni. Huma biss applikazzjonijiet li jkunu mimlijin b'mod sħiħ li sejrin jiġu kkunsidrati mill-Kumitat għall-Għażla tal-Proġetti. [Letterhead tal-organizzazzjoni] Lil min tikkonċerna, Skont ir-Regolament (UE) Nru 1380/2013, l-Istati Membri għandhom jibagħtu lill-Kummissjoni, sal-31 ta' Mejju ta' kull sena, rapport dwar il-bilanċ bejn il-kapaċità tas-sajd tal-flotot tagħhom u l-opportunitajiet tas-sajd tagħhom. L-aħħar rapport dwar il-kapaċità tas-sajd ġie sottomess minn Malta, f'Mejju 2017, għas-sena ta' referenza tal-2016. Skont it-tali rapport, it-taqsimiet tal-flotta li ġejjin intwerew li kienu bbilanċjati, fis-sena ta' referenza. B'konformità mal-Artikolu 41(3) tar-Regolament (UE) Nru 508/2014, l-appoġġ għas-sostituzzjoni jew il-modernizzazzjoni tal-magni ewlenin jew anċillari jista' jingħata biss fir-rigward tal-bastimenti li jappartjenu għat-taqsima tal-flotta li għaliha r-rapport dwar il-kapaċità tas-sajd wera bilanċ mal-opportunitajiet tas-sajd disponibbli għal dik it-taqsima. L-applikazzjonijiet qed jintlaqgħu mill-Awtorità ta' Ġestjoni tal-FEMS mis-sidien ta' bastimenti għas-sostituzzjoni jew il-modernizzazzjoni ta' magna tal-propulsjoni (prinċipali jew anċillari) abbord bastimenti tas-sajd b'tul massimu kumplessiv ta' tnax-il (12) metru jew inqas. B'konformità man-noti ta' gwida għall-formola tal-applikazzjoni, l-Artikolu 41(3) tar-Regolament (UE) Nru 508/2014 u l-Artikolu 22(2) tar-Regolament (KE) Nru 1380/2013, bastiment tas-sajd MFA / MFB reġistrat f'isem Detentur(i) tal-Karta tal-Identità Nru huwa kkonfermat li jappartjeni għal taqsima tal-flotta (Taqsima tal-Flotta 			 /Tul tal-Bastiment 				) li għalih ir-rapport (Mejju, 2017) dwar il-kapaċità tas-sajd, wera bilanċ mal-opportunitajiet tas-sajd disponibbli għal dik it-taqsima. Id-dikjarazzjoni trid timtela u tiġi ffirmata minn rappreżentant tad-Dipartment tas-Sajd u l-Akkwakultura. Isem u Kunjom: Deżinjazzjoni: